ΓΡΑΠΤΗ ΕΡΩΤΗΣΗ E-1889/00

υποβολή: Elly Plooij-van Gorsel (ELDR) προς την Επιτροπή

(16 Ιουνίου 2000)

Θέμα: Η πολιτική και η διάθεση πιστώσεων στον τομέα της Τεχνολογίας της Πληροφορίας και των Επικοινωνιών, στα πλαίσια της εξωτερικής και αναπτυξιακής πολιτικής της Ευρωπαϊκής Ένωσης

Το διαδίκτυο προσφέρει πλήθος νέων δυνατοτήτων σε τομείς όπως είναι η εκπαίδευση και ηγειονομική περίθαλψη, ενώ συμβάλλει επίσης στο να επιτευχθούν πρόοδοι σε θέματα όπως είναι τα ανθρώπινα δικαιώματα, ο εκδημοκρατισμός, το περιβάλλον, η κοινωνική οικοδόμηση και η ελεύθερη πρόσβαση στις πληροφορίες. Η ανάπτυξη του Internet και των τεχνολογιών της επικοινωνίας σε παγκόσμια κλίμακα δημιουργούν προοπτικές για νέες μεθόδους διδασκαλίας, ικανές να προσαρμοσθούν στις ανάγκες των αναπτυσσομένων χωρών. Στις όλο και πιο ανθηρές οικονομίες των χωρών της Νοτιο-ανατολικής Ασίας, έχει ήδη αρχίσει να διαπιστώνεται έναψηλό ποσοστό ιδιωτικών επενδύσεων που πραγματοποιούνται κυρίως μέσω των μηχανισμών της αγοράς.

1. Συμμερίζεται η Επιτροπή την άποψη ότι θα πρέπει να δοθεί ιδιαίτερη προτεραιότητα στην αναπτυξιακή πολιτική της Ευρωπαϊκής Ένωσης;

2. Μπορεί η Επιτροπή να αναφέρει το ποσοστό της αναπτυξιακής βοήθειας που διατίθεται για την εκπαίδευση στον τομέα της ΤΠΕ;

Απάντηση του κ. Nielson εξ ονόματος της Επιτροπής

(7 Σεπτεμβρίου 2000)

Η Επιτροπή πρότεινε στην Ομάδα των Οκτώ πιο εκβιομηχανισμένων χωρών (G8) να εφαρμόσουν την πρωτοβουλία ανάπτυξης της ηλεκτρονικής οικονομίας που μόλις αποφασίστηκε στη Διάσκεψη Κορυφής της Okinawa. Η πρωτοβουλία ανάπτυξης της ηλεκτρονικής οικονομίας επιδιώκει να προωθήσει το διάλογο με τις αναπτυσσόμενες χώρες με στόχο την ένταξή τους στην παγκόσμια οικονομία. Η Επιτροπή είναι έτοιμη να αναλάβει το ρόλο της και επικεντρώνει τη δράση της σε τρεις βασικούς τομείς: την ανάπτυξη τηςποδομής και τη βελτίωση της συνεκτικότητας, την παροχή βασικών κοινωνικώνπηρεσιών και την ανάπτυξη του ανθρώπινου δυναμικού, την ενθάρρυνση πολιτικών φιλικών για την αγορά και την εξασφάλιση της συνάφειας των διαφόρων πολιτικών.

Η Επιτροπή είναι της γνώμης ότι η κοινωνία των πληροφοριών μπορεί να αναπτυχθεί στις αναπτυσσόμενες χώρες μόνον αν αντιμετωπιστεί ένα ευρύ φάσμα αλληλένδετων θεμάτων, εφόσον η ανάπτυξη των τεχνολογιών των πληροφοριών και των επικοινωνιών (ICT) αποτελεί μία από τις πολυάριθμες πτυχές τους. Ωστόσο, είναι σημαντικό να λαμβάνεταιπόψη ότι οι επιπτώσεις των ICT στα φτωχά στρώματα του πληθυσμού και στις χώρες χαμηλού εισοδήματος δεν θα είναι άμεσες. Δισεκατομμύρια φτωχών ατόμων δεν έχουν πρόσβαση σε βασικέςποδομές όπως ηλεκτρισμό και τηλεφωνικές γραμμές, που αποτελούν προϋπόθεση για να επωφεληθούν από τις νέες τεχνολογίες.

Η Επιτροπή έχει ήδη αναλάβει δράση για τη στήριξη της κοινωνίας της πληροφορίας στις αναπτυσσόμενες χώρες μέσω των Γενικών Διευθύνσεών της Εξωτερικών Σχέσεων και Ανάπτυξης (ΓΔ), καθώς και με τη ΓΔ Κοινωνίας της Πληροφορίας. Ειδικότερα η Επιτροπή έχει εφαρμόσει ένα σημαντικό πρόγραμμα ICT για την περιοχή της Μεσογείου, την ευρω-μεσογειακή πρωτοβουλία της κοινωνίας της πληροφορίας (Eumedis) που περιλαμβάνει πέντε στρατηγικούς τομείς (εκπαίδευση, ηλεκτρονικό εμπόριο,γεία πολιτιστική κληρονομιά/τουρισμός, βιομηχανία/καινοτομία) και προβλέπει ειδική προσπάθεια για να βελτιωθεί η συνεκτικότητα μεταξύ των δικτύων. Η πρωτοβουλία Eumedis διαθέτει συνολικό προϋπολογισμό 45 εκατ. ευρώ. Επιπλέον, έχει ξεκινήσει ένα ειδικό πρόγραμμα με σκοπό των εκσυγχρονισμό των ρυθμιστικών πλαισίων των τηλεπικοινωνιών στον ίδιο τομέα με προϋπολογισμό 2,5 εκατ. ευρώ.

Σήμερα εφαρμόζεται ένα πλήρες πρόγραμμα για την Ασία που ονομάζεται Asia-ICT, (συνολικός προϋπολογισμός 25 εκατ. ευρώ). Ο γενικός στόχος του προγράμματος είναι να χρησιμοποιηθεί πλήρως το δυναμικό των τεχνολογιών των πληροφοριών και των επικοινωνιών σε τομείς ιδιαίτερης σημασίας για την κοινωνικο-οικονομική ανάπτυξη των ασιατικών κοινωνιών και χωρών και να διευκολυνθεί η ένταξη των χωρών της νότιας και νοτιοανατολικής Ασίας που συμμετέχουν σ'αυτό το πρόγραμμα, στην παγκόσμια κοινωνία της πληροφορίας. Θα βελτιώσει το επίπεδο της αμοιβαίας κατανόησης, θα ενθαρρύνει τις διασυνδέσεις και θα στηρίξει την ανάπτυξη εφαρμογών σε τομείς προτεραιότητας, π.χ. στη γεωργία, στην εκπαίδευση, τηνγεία, τις μεταφορές, σε κοινωνικούς τομείς, στον τουρισμό, για τα ευφυή συστήματα βιομηχανικής παραγωγής και το ηλεκτρονικό εμπόριο.

Η δράση σ'αυτόν τον τομέα στη Λατινική Αμερική αποτελεί μία από τις προτεραιότητες που αποφάσισαν οι επικεφαλής κρατών και κυβερνήσεων στη Διάσκεψη Κορυφής του Ρίο τον Ιούνιο 1999. Η Επιτροπή ετοιμάζει ανακοίνωση για τη συνέχεια της Διάσκεψης Κορυφής του Ρίο.

Το Μάιο 2000, η Επιτροπήπέγραψε συμφωνία συγχρηματοδότησης για το African Virtual University (AVU) μαζί με την Παγκόσμια Τράπεζα και άλλους δωρητές. Το AVU παραδίδει μαθήματα μέσω του Internet σε διάφορους τομείς συμπεριλαμβανομένων των τεχνολογιών των πληροφοριών και των επικοινωνιών (ICT). Η συνεισφορά της Κοινότητας ανέρχεται σε 1,1 εκατ. ευρώ και αυτό αποτελεί τη μοναδική δραστηριότητα που χρηματοδοτείται από την Κοινότητα στην περιοχή Αφρικής, Καραϊβικής και Ειρηνικού που καλύπτει την εκπαίδευση ΙCT (βλ:www.avu.org).